**שכר והסכמי עבודה**

**רח' קפלן 1, ת.ד.3100, ירושלים. טל : 02-5317189, פקס : 02-5695372**

ירושלים,   ל' באדר א' התשע"א  
6 במרץ 2011

חוזר הע - כללי הסכם  
2011-1-23

אל: דן ג'ונה, סגן בכיר לחשב הכללי, משרד האוצר

הנדון : **הוראות ביצוע ליישום הסכם פשרה בתיק בר"מ 4/07 בעניין תוספת מחקר חקלאי**

בבר"מ 4/07, איגוד סגל המחקר – הסתדרות העובדים הכללית החדשה נ' מדינת ישראל, בנושא תוספת מחקר חקלאי, נחתם לאחרונה הסכם פשרה אשר קיבל תוקף של פסק בוררות במוסד לבוררות מוסכמת.

במסגרת הסכם הפשרה הוחלט כי:

1.       החל מיום 1.9.2006 יש לשלם לעובדים ביחידות התחנה לחקר הסחף ולשכת המדען הראשי של משרד החקלאות, אשר משכורתם מחושבת על-פי הסכמים קיבוציים החלים על דרוג עובדי המחקר המועסקים בשירות המדינה שלא במערכת הביטחון והמיוצגים על-ידי איגוד סגל המחקר (להלן: "**העובדים**"), תוספת מחקר חקלאי (סמל תוספת: 756) בשיעור 3.31% (להלן: **"התוספת"**).

2.       הכללים אשר חלים על התוספת, לרבות הבסיס לחישובה, דינה ומעמדה לכל דבר ועניין, לרבות הכרתה כתוספת קבועה לעניין פנסיה תקציבית, יהיו כדין תוספת מחקר חקלאי מכוח בר"מ 1/98 .

3.       יש לשלם את התוספת החל ממשכורת (או גמלת) חודש ינואר 2011 או לכל המאוחר ממשכורת (או גמלת) חודש פברואר 2011 (להלן "**מועד תחילת התשלום**")

4.       במועד תחילת התשלום ישולמו גם הפרשי שכר ו/או גמלה וכן יבוצעו הפקדות לקופות ולקרנות בגין התקופה שמיום 1.9.2006 ועד למועד תחילת התשלום, וזאת אך ורק לזכאים לתוספת כמפורטים בנספח א' לחוזר זה בלבד, בהתאם לתקופת זכאותם, ובכפוף לאמור להלן:

ככל שלא ניתן יהיה לבצע הפרשות לקופות גמל בגין ההפרשים המשולמים מתוקף חוזר זה, יש לשלם לעובדים לתשלום חד פעמי בגובה סכום הפרשות המעסיק שהיו מבוצעות בגין ההפרשים האמורים (להלן: "**תשלום חד פעמי**").  התשלום החד פעמי ישולם על-ידי המעסיק באופן נומינליללא הפרשי הצמדה וריבית. למען הסר ספק, על התשלום החד פעמי יחולו דיני המס כפי שהינם במועד התשלום. מבלי לגרוע מהאמור, המעסיק לא ישלם גילום מס בגין התשלום החד פעמי.

5.       ככל שיימצא כי קיימים עובדים ו/או גמלאים נוספים שזכאים להפרשי שכר ו/או גמלה, בהתאם לכללי הזכאות לתוספת כאמור בסעיף 1, יש לשלם להם את ההפרשים בסמוך למועד הגילוי על כך, בהתאם לכללים האמורים בסעיף 4 לעיל ובהתאמות המתחייבות.

**נספח א'**

        גמלאי לשכת המדען הראשי: 5875380.

        עובד לשכת המדען הראשי: 495630.

        גמלאי התחנה לחקר הסחף: 7417488, 7793128, 306706052.

        עובדי התחנה לחקר הסחף: 50080704, 22069157, 27349554, 23917446.

                                                                                         בברכה,

                                                                                        אילן לוין

                                                                       הממונה על השכר והסכמי עבודה

העתק :

נציב שירות המדינה

(2011-85)